b'\n_START_ARTICLE_\nJovana Rapport\n_START_PARAGRAPH_\nJovana Rapport (s\xc3\xbcnninimi Jovana Vojinovi\xc4\x87; s\xc3\xbcndinud 18. veebruaril 1992 Trstenikis Serbias) on serbia maletaja, naiste suurmeister (2009)._NEWLINE_Rapport oli kuni 2006. aastani Jugoslaavia Liitvabariigi ja aastatel 2006\xe2\x80\x932013 Montenegro maletaja. 2013. aastast  esindab ta Serbiat._NEWLINE_Ta tuli 2009. aastal Antalyas Vahemere maade naiste malemeistriks. _NEWLINE_Rapport esines viiel naiste maleol\xc3\xbcmpial (2008\xe2\x80\x932016) \xe2\x80\x93 kolmel korral Montenegro ja kahel korral Serbia naiskonna koosseisus. Kuuel korral m\xc3\xa4ngis ta Euroopa v\xc3\xb5istkondlikel meistriv\xc3\xb5istlustel (2007\xe2\x80\x932015), kus 2015. aastal v\xc3\xb5itis individuaalse kuldmedali._NEWLINE_Rapport sai FIDE-lt 2008. aastal naiste rahvusvahelise meistri ja 2009. aastal naiste suurmeistri nimetuse. _NEWLINE_Ta abiellus 2016. aastal malesuurmeistri Rich\xc3\xa1rd Rapportiga.'